นายวราเทพ รัตนากร รักษาการรัฐมนตรีช่วยว่าการกระทรวงการคลัง พร้อมด้วยนายสถิตย์ ลิ่มพงศ์พันธุ์ อธิบดีกรมศุลกากรและนายอุทิศ ธรรมวาทิน อธิบดีกรมสรรพสามิต ร่วมกันรายละเอียดได้อีกครั้งว่า ราคานำเข้า หรือซีไอเอฟ จะปรับเพิ่มสูงขึ้นในอัตราเท่าใดส่วนกรณีที่กรมสอบสวนคดีพิเศษ (ดีเอสไอ) ไปหาข้อมูลเพิ่มจากต่างประเทศโดยร่วมมือกับกรมศุลกากร มีหลักฐานข้อเท็จจริงใดสามารถชี้ชัดได้ว่ามีการแจ้งราคาเป็นเท็จหรือไม่ถูกต้องบ้าง รวมถึงเจ้าหน้าที่มีส่วนเกี่ยวข้องใดๆ หรือไม่นั้น นายวราเทพ กล่าวว่า ยังไม่สามารถสรุปรายละเอียด ต้องรอดีเอสไอดำเนินการให้แล้วเสร็จก่อน จึงจะพิจารณาได้ว่ามีเจ้าหน้าที่เข้าไปเกี่ยวข้องด้วยหรือไม่ ซึ่งในส่วนของกระทรวงการคลังได้พยายามหาแนวทางแก้ไขปัญหาตามอำนาจที่จะสามารถทำได้อย่างดีที่สุดแล้ว และจะรายงานความคืบหน้าทั้งหมดให้ พ.ต.ท.ทักษิณ ชินวัตรนายกรัฐมนตรี รับทราบต่อไปอย่างไรก็ตาม รักษาการ รมช.การคลังยืนยันว่า การปรับราคาขายปลีกบุหรี่ในประเทศเพิ่มขึ้นไม่ได้เป็นการเอื้อประโยชน์ให้ผู้นำเข้าบุหรี่ขายบุหรี่เพิ่มขึ้นแต่อย่างใด เพราะปัจจุบันราคาขายปลีกของบุหรี่ต่างประเทศต่ำกว่าราคาที่กรมสรรพสามิตประกาศอยู่แล้ว เนื่องจากต้องแข่งขันกับราคาบุหรี่ยี่ห้ออื่นๆ รวมทั้งไม่ได้ปรับเพิ่มขึ้นเพื่อต้องการจำนวนเงินภาษีเพิ่มขึ้นแต่อย่างใด แต่ได้ปรับวิธีการเพื่อให้กระบวนการจัดเก็บภาษีถูกต้องและเป็นธรรมไม่รั่วไหลเท่านั้น ขณะเดียวกันการปรับราคาขึ้นครั้งนี้กลับส่งผลดีที่ทำให้ประชาชนลดการสูบบุหรี่ลงอีกทางหนึ่ง
นายวราเทพ รัตนากร รักษาการรัฐมนตรีช่วยว่าการกระทรวงใด 
กระทรวงการคลัง